Foreign Currentcy
వెనక్కి మళ్లిన రూ.7344కోట్ల విదేశీ పెట్టుబడులు
న్యూఢిల్లీ, ఆగస్టు 22: భారతీయ మార్కెట్ల నుంచి విదేశీ పోర్టుఫోలియో ఇన్వెస్టర్లు రూ.7344 కోట్లను వెనక్కి తీసుకున్నట్లు తేలింది. ఈ మొత్తం ఆగస్టునెలలోనే ఇప్పటివరకూ ఉపసంహరించుకున్నారు. అంతేకాకుండా పెట్టుబడులకు సురక్షిత రంగాలకు మళ్లించారు. గడచిన ఆరునెలల కాలంలో భారత్‌ మార్కెట్లకు రూ.62వేల కోట్ల పెట్టుబడులు అందాయి. విదేశీపోర్టుఫోలియో ఇన్వెస్టర్లు డెట్‌ మార్కెట్లలో 9364 కోట్లు పెట్టుబడులు పెట్టారు. తాజా గణాంకాలను చూస్తే విదేశీపోర్టుఫోలియో ఇన్వెస్టర్లు (ఎఫ్‌పిఐలు) రూ.7344కోట్లు వెనక్కుతీపసుకున్నట్లు తేలింది. కేవలం ఆగస్టు మొదటి పక్షం రోజుల్లోనే భారీ మొత్తం వెనక్కుపోయింది. ఇక మొత్తం ఈక్విటీమార్కెట్లలో పెట్టుబడులు పెట్టినమొత్తం ఈ ఏడాది 8 బిలియన్‌ డాలర్లుగా ఉంది. అంటే రూ.53,610 కోట్లుగా ఉంది.
ఉత్తరకొరియా, అమెరికా, భారత్‌ చైనాయుద్ధ వాతావరణ ఉద్రిక్త పరి స్థితులనడుమ ఇన్వెస్టర్లు తమపెట్టు బడులను సురక్షిత రంగాలకు మళ్లించారు. అలాగే డొల్లకంపెనీల పై సెబి కార్యాచరణ కూడా బిజి నెస్‌ వృద్ధిని సన్నగిల్లేలాచేసింది. వచ్చే రెండు, మూడు త్రైమాసి కాల్లో ఇదేతీరు ఉంటుందని జియో జిత్‌ ఆర్థికసేవల విభాగంపరిశోధన విభాగాధిపతి వినోద్‌నాయర్‌ వెల్ల డించారు. ఫండ్స్‌ఇండియా రీసెర్చి హెడ్‌ విద్యాబాల అంచనాలప్రకారంచూస్తే ఎఫ్‌పిఐ పెట్టుబడులు డెట్‌రంగంలో గడచిన కొన్ని నెలలుగా భారీగానే వచ్చాయని చెపుతున్నారు. మానిటరీ పాలసీ సమీక్ష అనంతరం ఇన్వెస్టర్లు పెట్టుబడులపట్ల కొంత అప్రమత్తంగా వ్యవహరించారు. మార్కెట్ల నియంత్రణ సంస్థ సెబీఅంతకుముందు జులైనెలలో ఎఫ్‌పిఐ పరిమితిని కేంద్ర ప్రభుత్వసెక్యూరిటీల్లో పెంచింది. ప్రభుత్వరంగ బాండ్లలో పెట్టుబడులను ఆకర్షించేందుకు పరిమితులను మరింతగాపెంచింది. అమెరికా పదేళ్ల బాండ్లు, పదేళ్ల భారత్‌ గిల్ట్స్‌ 4.2 శాతం వద్దఉన్నాయి. ఎఫ్‌పిఐలు భారతీయ డెట్‌మార్కెట్‌లో ఇప్పటికీపెట్టుబడులకు ఆసక్తిగానే ఉన్నారు. డాలర్‌రూపాయి మారకం స్థిరంగా ఉన్నంతకాలం ఎఫ్‌పిఐలు డెట్‌రంగానికి వస్తారని నిపుణుల అంచనా.